REPUBLIKA HRVATSKA

OSJEČKO-BARANJSKA ŽUPANIJA

OSNOVNA ŠKOLA ''MATIJA GUBEC'' ČEMINAC

KOLODVORSKA 48

31325 ČEMINAC

OIB: 87347858365

KLASA: 400-02/20-01/01

URBROJ: 2100-16-01-20-1

Čeminac, 16.listopada 2020.

**OBRAZLOŽENJE FINANCIJSKOG PLANA**

1. UVOD

Sažetak djelokruga rada škole

Osnovna škola ''Matija Gubec'' Čeminac je javna ustanova sa sjedištem u Čemincu, Kolodvorska 48. Djelatnost škole obuhvaća osnovnoškolsko obrazovanje i odgoj učenika od 1. do 8.razreda. nastava je organizirana u jutarnjoj smjeni za 128 učenika raspoređena u 11 odjela. Uz matičnu školu djeluje i PŠ Kozarac s 2 kombinirana razredna odjela. Održavanje sjednica stručnih, razrednih, nastavničkih vijeća i tijela upravljanja održavaju se nakon redovne nastave. Nastava se izvodi prema nastavnim planovima i programima, koje je donijelo Ministarstvo znanosti, obrazovanja i sporta, prema Godišnjem planu i programu te Školskom kurikulumu za školsku godinu 2020./2021. od 29.rujna 2020.godine uz potpunu stručnu zastupljenost učitelja i stručnih suradnika (pedagog- pola radnog vremena, knjižničar – pola radnog vremena, nedostaje nam psiholog).

1. OBRAZLOŽENJE PROGRAMA (aktivnosti i projekti)

Projekcija za 2021.-2023.

Kako je razvoj trajna kategorija, a svakim danom se susrećemo s novim, modernijim pristupom odgoju i obrazovanju, redefiniramo ciljeve i počinjemo ciklus dizanja pedagoškog standarda koji prati financijski plan uz sljedeća obrazloženja:

* Redovni program odgoja i obrazovanja financira se po modelu propisanom od strane Osnivača i MZOS-a, a na osnovi Nastavnog plana i Zakona o financiranju proračunskog korisnika
* Plan razvojnih programa s projekcijama za 2021.-2023.
* Ulaganja u informacijsko-komunikacijsku tehnologiju Škole
* Redovito stručno usavršavanje učitelja po raspoloživim sredstvima
* Realizacija razvojnom plana se realno ostvaruje i trajna je zadaća i u 2021.godini sa projekcijom za realizaciju u 2022. i 2023.godini

Pokazatelji uspješnosti realizacije ciljeva odnosno rezultata programa održavanja pedagoškog standarda vidljivi su iz uređenja i opremanja učionica.

1. ZAKONSKE I DRUGE PRAVNE OSNOVE

Djelatnost osnovnog školstva ostvaruje se u skladu s odredbama Zakon o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/11, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20; dalje: Zakona o odgoju i obrazovanju) i Zakonu o ustanovama (Narodne novine, broj 76/93, 29/97, 47/99, 35/08, 127/19),

Uputama za izradu proračuna Osječko-baranjske županije 2021.-2023. od 9.listopada 2020.godine, Godišnji izvedbeni odgojno-obrazovni plan i program rada za školsku godinu 2021./2021. od 29.rujna 2020.godine.

Školski kurikulum Osnovne škole ''Matija Gubec'' Čeminac za školsku godinu 2020./2021.godinu od 29.rujna 2020.godine.

1. USKLAĐENOST CILJEVA, STRATEGIJA I PROGRAMA S DOKUMENTIMA DUGOROČNOG RAZVOJA

Škola donosi godišnje operativne planove prema planu, programu i strategiji koju je donijelo Ministarstvo znanosti, obrazovanja i sporta i Županija kao osnivač.

Nastavni planovi se odnose na nastavnu godinu. Uzrok odstupanja u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja plana za 2 godine.

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva:

Prioritet će biti pružanje usluge osnovnog obrazovanja i odgoj naših učenika. Nastojat ćemo i naredne tri godine podići kvalitetu nastave na što višu razinu, i to stalnim i kvalitetnim usavršavanjem nastavnika i podizanjem materijalnih i drugih uvjeta, prema našim mogućnostima, na viši pedagoški standard.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

Poticat će se kvalitetna komunikacija na relacijama učenik-učitelj-roditelj, učenik-učenik, učenik-učitelj, zaposlenici međusobno kroz zajedničke aktivnosti i druženja kolektivnim upoznavanjem.

Poticat će se razvoj pozitivnih vrijednosti i natjecateljskog duha (Sportski dan).

Izvannastavne aktivnosti bit će organizirane kroz dramske grupe, pjevački zbor, ŠŠK, zrakoplovne modelare, recitatore, plesne skupine. Rad u skupinama u slobodnim aktivnostima predstavit će se tijekom tradicionalne karnevalske i božićne priredbe i Dana škole.

Učitelji će tijekom školske godine sudjelovati na seminarima, stručnim skupovima te održavati prezentacije na zadanu temu.

Pokazatelje uspješnosti utvrđivat ćemo mjerenjem, pomoću upitnika i analizom ocjena. Isti će omogućiti školi praćenje i izvještavanje o napretku i ostvarenju zadanih programa.

Prihodi iz državnog proračuna

Prihode iz državnog proračuna nismo iskazivali po naputku.

Prihodi od Općine i Županije

Prihode za financiranje rashoda, koji se financiraju minimalnim standardima, planirali smo primjenom financijskog pokazatelja iz uputa za izradu proračuna.

Predvidjeli smo namjenske rashode na osnovu potrošnje u tekućoj godini, troškove energije, zdravstvenih pregleda zaposlenika, usluge tekućeg i investicijskog održavanja građevinskih objekata, postrojenja i opreme, komunalne naknade i pedagoške dokumentacije.

Od općih troškova prvo smo planirali obveze za komunalne usluge, telefon, bankarske usluge i usluge platnog prometa te obveznu pedagošku dokumentaciju,

Vlastiti prihodi čine prihode od iznajmljivanja sportske dvorane i prihodi od najamnine stana koji se koriste za redovito poslovanje.

1. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Izvori sredstava za financiranje rada škole su:

* Državni proračun (MZO) financiranje rashoda za zaposlene koji su prikazani u tablicama
* Županijski proračun za materijalne i financijske troškove poslovanja te održavanje i obnovu nefinancijske imovine
* Vlastiti prihodi od iznajmljivanja dvorane i najma stana.

Iz državnog i županijskog proračuna u 2020.godini financirat ćemo osnovne troškove.

Od najma dvorane i najma stana pokrivat ćemo sredstava za materijalne troškove .

|  |  |  |  |
| --- | --- | --- | --- |
| **RASHODI** | **2020./21.** | **2021./22.** | **2022./23.** |
| Rashodi za zaposlene | 100 | 100 | 100 |
| Materijalni rashodi | 100 | 100 | 100 |
| Rashodi za nabavu nefinan.dugot.imovine | 100 | 100 | 100 |

1. POKAZATELJI USPJEŠNOSTI PROVOĐENJA PROGRAMA

Rezultati koje učenici ostvaruju na natjecanjima, smotrama i susretima.

Zaposlenici se stručno usavršavali na seminarima, stručnim aktivima i drugim oblicima nadogradnje kompetencija.

 VODITELJ RAČUNOVODSTVA: RAVNATELJ:

 Dijana Domazet Zdravko Pavlinić, prof.